en fr en en cy en cy cy es cy cy cy nl nl cy cy ga cy cy en cy cy cy cy fy en en en es es es nl en
Work Centre | Legacy of Longfields
Codwyd adeilad newydd, y Ganolfan Waith, ar dir Longfields ac fe’i hagorwyd yn swyddogol ar 20 Tachwedd 1962. Yn y dyddiau cynnar, roedd wyth ‘hyfforddai’ yn y Ganolfan Waith gyda’r oedrannau’n amrywio o’r arddegau hwyr i ganol yr ugeiniau. Y prif weithgareddau a gynhaliwyd oedd gwaith gyda chansenni a lledr gyda galw uchel am gynhyrchion.
Mrs Laura Rumbelow oedd y ‘Goruchwyliwr Gwaith’ cyntaf yn Longfields. Mae detholiad o’i hadroddiad cyntaf yn dangos yr hyn a gynhyrchwyd yn ystod chwe mis cyntaf y gweithrediad.
Ym 1964, cyflogwyd Hector McKelvie yn rheolwr y Ganolfan Waith. Rhoddodd y Ganolfan Waith gyflogaeth ac roedd wedi esblygu’n dair rhan.
Diwallodd yr ystafell argraffu ystod o archebion argraffu a gomisiynwyd gan gwsmeriaid preifat a masnachol gan ymdopi’n dda â’r gofynion tymhorol.
Dathlodd ei ben-blwydd yn 25 oed ym mis Mehefin 1990. Yn y dyddiau cynnar, roedd yr offer yn cynnwys peiriannau ‘Adana’ a weithredwyd â llaw. Wrth i’r amser fynd heibio, cafwyd peiriant argraffu Heidelberg o 1945 a oedd wedi’i adnewyddu. Ychwanegwyd at hwn ym 1990 gan T-Offset Automatic Press a gyflwynwyd gan Mr George Clark, Cyfarwyddwr Ariannol Heidelberg Graphic Equipment Limited.
Mae’r eitemau a gynhyrchwyd yn cynnwys gwaith mosäig, basgedwaith ac amrywiaeth o eitemau wedi’u gwneud â llaw ac eitemau’r cartref yr oedd galw cyson amdanynt. Mae Blwyddlyfr 1967 y Gymdeithas yn rhestru amrywiaeth yr eitemau a wnaed.
Gwerthwyd y cynhyrchion yn uniongyrchol o Longfields a thrwy deulu a chyfeillion y Gymdeithas.
Sicrhawyd contractau gyda chwmnïau lleol fel Mettoys Ltd., Addis a New Cleaners yn Sgiwen. Bydd manylion pellach o’r rhain yn cael eu hychwanegu wrth i’r prosiect fynd yn ei flaen.
Mae’r delweddau hyn yn dangos y gweithgareddau sy’n digwydd yn y Ganolfan Waith.
Rhes gydosod at ddibenion cynhyrchu setiau teganau 1964
Pauline Brayley yn canolbwyntio ar greu rygiau a Sandra James ar standiau tebotiau.
Enter your email address to subscribe to this blog and receive notifications of new posts by email.
Follow me on Twitter
The Legacy of Longfields Association, Swansea University. Supported by the Heritage Lottery Fund